
Hajdi i Nora 


U predgrađu Frankfurta na Majni, nalazi se lijepa bijela kuća 
obrasla ružama. Pred kućom je prekrasan, njegovan vrt, koji 
se produžava u park s gustim krošnjama u čijem se hladu vrlo 
ugodno odmarati u vrijeme vrućih ljetnih dana. Čini se da je 
kuća sagrađena da se u njoj bude sretan, ali ona je obavijena 
neobičnom tišinom. Djevojčica što sjedi u naslonjaču pored 
prozora neobično je blijeda. Nemarno lista knjigu i zamišljeno 
gleda u daljinu. 

Nora, mila moja, — obrati- 
la joj se majka kad je ušla 
u sobu — da ti nije hladno? 
Gospođa Hofer gledala je 
svoju kćerkicu s nježnošću 
ali i zabrinutošću. Lagano 
joj je položila ruke na ra- 
mena. 

— Nije mi hladno, — odgo- 
vorila je Nora —ali mi je 
dosadno i željela bih izići. 
— U vrt? Pitam se samo je 
li dosta toplo... 

— Molim te, mama. Pogle- 
daj kako je prekrasan sun- 
čan dan! 

Majka je pomilovala djevoj- 
čicu po mekoj kosici. 

— Tek je travanj, Nora. Bo- 
jim se da nije baš jako pa- 
metno tako rano izlaziti. 
Dječje lice se snuždilo i 
majka je odmah popustila. 





— Frida, — pozvala je gospođa Hofer odgojiteljicu, — molim 
vas moj suncobran! 

Stara je odgojiteljica donijela suncobran i topao šal kojim je 
ogrnula djevojčicu. Zatim su sve tri sjele na klupu. 

— Ja uvijek mislim da bi bilo bolje kad bi Nora bila više na | 
zraku — tiho je govorila starica i preplitala divne šare. — 
Sigurna sam da bi sve krenulo na bolje kad bi mogla otputo- 
vati negdje u planine. 





Uskoro su odlučili da otputuju u Švicarsku. Njihov 
obiteljski doktor stupio je u vezu s doktorom Reruom 
iz Selca. Za tjedan dana dobili su odgovor: imamo slo- 
bodnu divnu planinsku kućicu za bolesnicu i njenu 
majku. 

Visina, suh zrak i prijateljsko ophođenje mještana brzo 


bilo i sa Klarom. 
Gospođa Hofer je priređivala stvari za put. 


će Nori povratiti zdravlje, tvrdio je doktor, kao što je 








S tavana su donijele kofere i po- 
čele odvajati rublje i haljine. 
Nora je bila presretna zbog pri- 
prema. Sa sobom je ponijela neke 
sitnice koje je posebno voljela i 
od kojih se nije odvajala: Marinu, 
svoju najljepšu lutku, škrinjicu sa 
priborom za šivenje, tatinu sliku 
u srebrnom okviru — tata je nastradao u saobraćajnoj nesreći. 
Približio se čas odlaska. Frida nikada nije putovala. Bila je 
uzbuđena i nije mogla suzdržati suze kad su kola krenula. 
Gospođa Hofer joj je povjerila kuću na čuvanje. Stara odgo- 
jiteljica ostala je sama s mačkicom. 

Putovanje je proteklo bez neprilika. Putnice su bile dosta 
umorne kad su stigle u Selce. Odahnule su tek kad su vidjele 
planinsku kuću, koja im je bila rezervirana. Bila je prekrasna. 
Doktor Re1u je unajmio kuću, skrivenu među jelkama u pod- 
nožju pašnjaka, a podsjećala je na onu iz bajki. Stotinjak me- 
fara dalje nalazila se druga kuća, mnogo skromnija, odakle 
su dopirali dječji glasovi. Stado kozica paslo je u blizini, a 
njihovi su zvončići nježno zveckali. 





Nora i njena majka vidjele su na obližnjem izvoru dječaka 
kako se trudi da umije jednog mališana. Bio je to Petar, čuvar 
koza. Ljubazno je pozdravio novodošle goste. 

— Jesi li ti odavle? — upitala ga je gospođa Hofer, pokazu- 
jući na susjednu kuću. 

— Ne, stanujem gore više, na proplanku, a došao sam po svoje 
kozice. Ali, ugledao sam Ivana kako se igra u blatu. Htio bih 
ga oprati. 

— Ti si dobar dječak, — rekla je. Dječačić se smješkao iza 
neobrisanih suza. 


U to vrijeme, grupa Hajdinih prijatelja bila je kod doktora 
Rerua. To su bili Emica, Klara, Karlo i Stjepan i vrlo su se 
radoznalo raspitivali o novodošlim gošćama. Djevojčica se zove 
Nora, rekao im je doktor, i došla je u planinu na oporavak. 
— Djevojčica je iz grada i sigurno je plašljivica i s njom se 
sigurno ne može igrati, — izjavio je Stjepan. 

— Kakva ideja! — javila se Klara. Sretna sam što je došla i 
što će biti s nama. 

Nora je gledala kroz prozor. Nije 
mogla vjerovati svojim očima: planine 
pokrivene snijegom usred ljeta, zeleni paš- 
njaci sa razigranim stadom, predivna jeka nji- 
hovih zvončića, zrak prepun mirisa, sve kao da je 
divan san. Sigurno će joj ovdje biti lijepo! Petar, 
mali čuvar koza skuplja svoje stado. Pogledao je u Noru 
i podigao svoj štap u znak pozdrava. 
— Nora, Hajdi i njeni prijatelji te očekuju. Doviđenja! Ja od- 
lazim gore, visoko sa svojim kozama. 
— I ja bih se željela visoko gore popeti, — rekla je Nora. 
— Dođi gore i naučit ću te musti koze, — uzvrati Petar. — 
Požuri, ja odlazim. 


U tom trenutku Nora ugleda djevojčicu kako 
dolazi k njoj s ogromnim buketom prekrasnog 
alpskog cvijeća. Imala je rumene obraščiće, ve- 
sele oči i skakutala je kao kozica. 

Norina mama je uvela djevojčicu koja se jedno- 
stavno i neusiljeno predstavila. 

— Ja sam Hajdi, kumče doktora Rerua — re- 
kla je. — Došla sam vam poželjeti dobrodo- 
šlicu. 

— Već sam dosta čula o tebi, — rekla 

je Norina mama na koju je Hajdi os- 

tavila dobar utisak. — Drago mi je 

što sam te upoznala. 

Nora je pocrvenjela od sreće. | 

— Hvala — rekla je, uzela cvijeće i pošla po vazu. Djevojčice 
su namještale cvijeće. 

— Ovdje je sve tako novo za mene, — stidljivo je priznala 
Nora. 

— Ali je vrlo lijepo, zar ne? — upita je Hajdi. Ja jako volim 
Selce. Morat ćeš upoznati sve koji se ovdje nalaze. Naravno, 
ako želiš! Znaš, šetnje su prekrasne. Trebaju ti samo udobne 
cipele i naprtnjača, jer hranu nosimo sa sobom kad pođemo 
gore u planinu. Jako je veselo. Znam mnogo skrovitih mjesta 
gdje ima na tisuće ciklama. 





— Jesi li upoznala Petra koji čuva koze. On mi je najbolji 
prijatelj. Više ne čujem zvončiće njegovih kozica. Sigurno se 
popeo gore visoko! Hajdemo tamo, ako ti mama dozvoli. 

— Oh kako bih voljela. 

Norina mama je bila ugodno iznenađena jer je njena Nora, 
inače vrlo tiha i povučena, odjednom živnula. Ta mala Hajdi 
osvaja na prvi pogled. 

— Slažem se, — rekla je. 

Uskoro su pronašle Petra usred ivančica i ciklama kako crta. 





— Dođi da ti pokažem koze, — predložila je Hajdi. — Svaka 
je drugačija i ima svoje ime. 

— Ovo je Bjelka, a ona tamo je Kalina. Ova se odaziva na 
Mazo. Dječji glasovi su iznenadili kozice koje su brstile, pa 
su za trenutak podigle glave. Jedino se odvojila bijela Čupa- 
vica i dotrčala do Hajdi da iz njene ruke pojede malo ukusne 


trave. 


— Nju najviše volim, — rekla je Hajdi i uzela u naručje ljup- 
ku, malu životinju. 
— U Selcu se svi brzo sprijatelje, — rekla je. — Sutra ćemo 


posjetiti obitelj Riko. 


Riko je bio poznati vodič. Umro je prošle godine i ostala je 
sama žena sa troje djece. Hajdi je često dolazila pripaziti na 
mališane dok bi mama Riko obavljala neke poslove. Sad je 
dovela novu prijateljicu Noru u malu, skromnu kućicu. 
Unutra se razlijegao smijeh. Djeca su se igrala, a njihova mama 
umorna i zaokupljena domaćinskim poslovima, znala je da 
sada može biti spokojna. 

— Morat ćemo ih malo pričuvati, — rekla je Hajdi. 








Tako su Nora i Hajdi svakodnevno provodile po sat, dva s ma- 
lišanima iz obitelji Riko. Najprije bi ih umile na izvoru a 
zatim se s njima igrale. Norina mama je sve to promatrala i 
bila zadovoljna. Mališanima je kupila igračke i lijepu odjeću. 
Malo po malo mališani su se pripitomili zahvaljujući nježnosti 
i pažnji koju su im Nora i Hajdi posvećivale. Nisu više bili 
divlji, lijepo su se igrali i mama Riko se zadovoljno i sretno 
smiješila. 

Ljeto se približavalo kraju. I na Nori se vidjela ve- 
lika promjena. Porasla je, ojačala i postala živa i ve- 
sela. Imala je divne rumene obraščiće kao i Hajdi, a 
smijala se zvonkim smijehom. Prijateljstva sklopljena 
ovog ljeta ostat će zauvijek. 

— Želiš li poći s nama? — upitala je Norina mama 
Hajdi. — Naša bi Frida bila presretna da te upozna... 
Hajdi je prihvatila poziv. Kad su stigle kući, Nora 
se presretno bacila u naručje svojoj odgojiteljici: 

— Frida, vjeruj mi, ništa nije ljepše od Selca. 

Ovo je moja prijateljica, moja najbolja i naj- 

milija prijateljica Hajdi. 

1. Hajdi na planini 
2. Hajdi u gradu 
3. Hajdi na školovanju 
4. Haidi kod djeda 


5. Hajdi u Selcu 

6. Hajdi i Klara 

7. Hajdi u novoj kući 

8. Hajdi na dočeku Nove godine 


9, Hajdi i Nora 

10. Hajdi na proslavi 
11. Hajdi putuje 

12. Hajdi na moru 

JUGOREKLAM — Ljubljana 


Štampa: »Novi dani« — Beograd 1981. 

